**„Green ICT“ programmi koostöökomitee otsus, mis käsitleb eelnevalt kindlaks määratud projekti "Health Sense" hindamist**

**Kuupäev: 15.01.2021**

Koostöökomitee liikmed:

Anu Kull, Majandus- ja Kommunikatsiooniministeerium

Keit Kaadu, Majandus- ja Kommunikatsiooniministeerium

Magnar Ødelien, Innovation Norway

Sille Kraam, Majandus- ja Kommunikatsiooniministeerium

Tanel Tomson, Majandus- ja Kommunikatsiooniministeerium

**Taust**

Programmilepingu I lisas sätestatud tingimuse kohaselt on programmioperaator kohustatud teostama eelnevalt kindlaks määratud projekti välise ja sõltumatu hindamise, et kontrollida programmi kvaliteeti ja panust programmi eesmärkide saavutamisse ning ELi ja siseriiklike õigusaktide järgimist.

Eesti Majandus- ja Kommunikatsiooniministeerium kui programmioperaator on palunud Riigi Infosüsteemi Ametil ja Andmekaitse Inspektsioonil tutvuda eelnevalt kindlaks määratud projekti "Health Sense" kirjelduse ja eelarvega, et hinnata projekti sobivust kehtestatud nõuetega ja anda oma sõltumatu hinnang planeeritud projekti kohta.

**Riigi Infosüsteemi Amet**jõudis järgmisele järeldusele:

*Tuginedes projekti üksikasjalikule kirjeldusele ja täiendavale suhtlusele juhtiva projektipartneriga (Tervise- ja Heaolu Infosüsteemide Keskus), leiame, et projekt sobib hästi programmi eesmärkide ja sätetega.*

*Projektiplaan on hästi ette valmistatud. Mitmed teised lõpetatud ja käimasolevad arendusprojektid Tervise- ja Heaolu infosüsteemide Keskuse poolt loovad projektile toetava konteksti.*

*Projekt oleks Eesti digitaalmajanduses märkimisväärne edasiminek.*

*Kokkuvõttes on projekt kvaliteetne ja aitab meie arvates programmi tulemusi hästi saavutada. Projekti elluviija käsitleb projektikavas piisavalt ka väga olulisi andmekaitsega seotud probleeme.*

**Andmekaitse Inspektsioon** jõudis järgmisele järeldusele:

*Seni on praktikas olnud peamiseks probleemiks vajadus ühendada erinevatest andmestikest pärinevaid andmeid inimesi üksteisest eristava unikaalse identifikaatori – isikukoodi – alusel. Ning seetõttu väljastatakse paljudel juhtudel teadusuuringuteks andmeid isikustatult. On tõsi, et isikustatud andmete avaldamiseks on vaja eetikakomitee või Andmekaitse Inspektsiooni eelnevat luba, kuid selline luba ei leevenda sellise avaldamisega kaasnevaid riske. Sisuliselt on võimatu kontrollida kord väljastatud isikuandmete hilisemat saatust.*

*Seetõttu tuleb tervitada kõiki tehnoloogilisi lahendusi, mis tagavad isikuandmete kaitse paremini. Health Sense loob tehnoloogilise lahenduse, mis võimaldab varem pseudonüümitud andmetega teadusuuringuid. Meil on hea meel, et riik suurendab oma suutlikkust viia andmeid pseudonüümitud kujule enne nende avaldamist teadusuuringuteks. Eeldame, et see peaks edaspidi vähendama vajadust väljastada isikustatud andmeid.*

*Kokkuvõttes sõltub Health Sense projekti vastavus andmekaitse nõuetele siiski sellest, kuidas projekt tegelikult realiseeritakse, mistõttu sellekohast etteulatuvat abstraktset kinnitust ei ole võimalik anda. Küll aga võib öelda, et projekti kirjeldusest lähtuvalt ning vaadates kaasatud osapooli ning nende eeldatavaid teadmisi, võib arvata, et andmekaitse nõudeid kavatsetakse järgida.*

**Koostöökomitee otsus**

Programmioperaator on saatnud koostöökomitee liikmetele 08.01.2021 mõlema eksperdi antud sõltumatud hinnangud ning teinud ettepaneku rahastada eelnevalt kindlaks määratud projekti "Health Sense“. Kuna ükski koostöökomitee liige ei väljendanud vastuseisu ettepanekule, otsustas koostöökomitee:

|  |
| --- |
| Tuginedes kahe sõltumatu eksperdi järeldustele, otsustame rahastada eelnevalt kindlaks määratud projekti "Health Sense" summas 2 000 000 eurot programmi "EE-Innovation" (“Green ICT”) raames. Majandus- ja Kommunikatsiooniministeerium (programmioperaator) sõlmib EASiga (rakendusasutus) ja Sotsiaalministeeriumiga (projekti elluviija) kolmepoolse projektilepingu, et kokku leppida eelnevalt kindlaks määratud projekti "Health Sense" rakendamise tingimused. |

Projekti kirjelduse ja eelarve lõplik versioon on lisatud.

Protokollis

Tanel Tomson